Finnmarkin lääni

Finnmarkin lääni (, , kveeniksi Finmarkun fylkki) oli Norjan lääni maan koillisosassa Pohjois-Norjan alueella. Se oli Norjan lääneistä pohjoisin, pinta-alaltaan suurin ja väkiluvultaan pienin. Lääni rajautui lännessä Tromssan lääniin, etelässä Suomeen, idässä Venäjän Murmanskin alueeseen ja pohjoisessa Barentsinmereen. Sen hallinnollinen keskus oli Vesisaari. Läänissä oli 75 758 asukasta (vuonna 2016) ja sen pinta-ala oli 48 631,08 neliökilometriä.

Vuoden 2020 alussa lääni yhdistettiin Tromssan läänin kanssa Tromssan ja Finnmarkin lääniksi.

Kunnat 
Finnmarkin lääniin kuului yhteensä 19 kuntaa:

 Alattio (norj. Alta)
 Berlevåg
 Båtsfjord
 Etelä-Varanki (norj. Sør-Varanger)
 Gamvik
 Hammerfest
 Hasvik
 Kaarasjoki (pohjoissaam. Kárášjohka, norj. Karasjok)
 Koutokeino (pohjoissaam. Guovdageaidnu, norj. Kautokeino)
 Kvalsund
 Lebesby (pohjoissaam. Davvesiida)
 Lappea (norj. Loppa)
 Moseija (norj. Måsøy)
 Nordkapp (pohjoissaam. Davvinjárga)
 Porsanki (norj. Porsanger, pohjoissaam. Porsáŋgu)
 Teno (pohjoissaam. Deatnu, norj. Tana)
 Uuniemi (pohjoissaam. Unjárga, norj. Nesseby)
 Vesisaari (norj. Vadsø)
 Vuoreija (norj. Vardø)

Väkiluvultaan suurin kunta oli Alattio, pinta-alaltaan suurin taas Koutokeino.

Lakkautetut kunnat 

 Pohjois-Varanki (norj. Nord-Varanger)
 Pulmanki (pohjoissaam. Buolbmát, norj. Polmak)
 Sørøysund
 Talmulahti (norj. Talvik)

Katso myös 
 Ruija

Lähteet

Aiheesta muualla 

 Läänin internetsivut

Seulonnan keskeiset artikkelit